Jotun (konsern)

Jotun A/S er en industribedrift som produserer maling og pulverlakk. Konsernet har hovedkontor i Sandefjord og ble kåret til Årets Vestfoldbedrift i 1990 og i 2007. 

I Norge har Jotun to produksjonsanlegg i Sandefjord.  Tidligere lå det fabrikker i Larvik, Fredrikstad, Oslo, Bergen og Manger. 

Konsernet har ca 10 000 ansatte, hvorav nær 1000 ansatte i Norge. Konsernet har 38 fabrikker i 23 land, og totalt har Jotun-konsernet 67 selskaper i 47 land. Tar man med agenter, salgskontorer, distributører etc. er konsernet representert i over 120 land på alle kontinent. Konsernet er eid av familien Gleditsch med 53,7 % og Orkla med 42,5 %.«Milliardpluss uten budsjett», artikkel i Dagens Næringsliv 14. februar 2014

 Historie 
Odd Gleditsch startet en farvehandel og skipsrekvisitaforretning i 1920, og ble raskt leverandør for den lokale hvalfangst-flåten. Jotun Kemiske Fabrik ble etablert i 1926 med Odd Gleditsch som første disponent. De fire største produsentene av maling i Norge (Alf Bjercke AS, Fleichers Kjemiske Fabrikker AS, De-No-Fa Lilleborg Fabrikker og Jotun AS) fusjonerte i 1971 for å etablere Jotunkonsernet og siden den gang har Jotun vært i rask utvikling og ekspanderer stadig i nye internasjonale markeder. 

Av nyere dato er det åpnet flere fabrikker i utlandet: Jotun åpnet 5. mars 2008 sitt første produksjonsanlegg i India. Fabrikken, som ligger i Ranjangaon utenfor Pune, utgjør en investering på cirka USD 25 millioner og vil ha en produksjonskapasitet på 50 millioner liter maling og 5000 tonn pulverlakk. India ventes å bli det neste store markedet i Asia-Stillehavsregionen for malingssektoren. Økonomisk oppgang, byggevekst og lavt malingforbruk per innbygger vil bidra til veksten. Jotun har operert i India gjennom lisensvirksomhet og har aktivt overvåket sektoren og styrket sitt nærvær i de siste to årene.

Mars 2009 var det åpning av ny fabrikk i Busan i Sør-Korea. Jotun har vært etablert i Sør-Korea siden slutten av 1970-tallet og dagens anlegg erstatter et produksjonsanlegg hvor kapasiteten var blitt for liten. Den årlige produksjonskapasiteten vil være på 37 millioner liter maling.

 År Land Hendelse 1926 Norge Jotun Kemiske Fabrik A/S ble stiftet 1951 Norge De nybygde fabrikklokalene i Sandefjord blir åpnet 1961 Libya Jotun åpner fabrikk i Libya, den første fabrikken utenfor Norge.  Selskapet Libyan-Norwegian Industrial and Trading Company Ltd. (Linoco) ble opprettet. 1968 Thailand Jotun åpner fabrikk i Thailand.  1968 Norge Corro-Coat A/S med Jotun som 50% deleier bygger fabrikk for pulverlakkproduksjon i Larvik. Fabrikken begynte produksjonen i 1969.1970StorbritanniaJotun kjøper opp selskapet Henry Clark & Sons og danner Jotun - Henry Clark Ltd.1972Norge"Den store sammenslåingen". Alf Bjerce AS, Fleischers Kjemiske Fabrikker og Denofa Lilleborg slås sammen med Jotun til A/S Jotungruppen1975De forente arabiske emiraterJotun åpner fabrikk i Dubai1976SingaporeJotun åpner fabrik i Singapore1976NorgeBrann i fabrikken i Sandefjord.  Seks personer omkom i brannen.1978NorgeFabrikken i Oslo legges ned.  Fabrikken var overtatt etter sammenslåingen fra Alf Bjerce AS.1983NorgeFabrikken i Bergen legges ned.  Fabrikken var overtatt etter sammenslåingen fra Fleischers Kjemiske Fabrikker.1984Saudi-ArabiaJotun åpner fabrikk i Yanbu.1984MalaysiaJotun åpner fabrikk i Kuala Lumpur1985OmanJotun åpner fabrikk i Muscat.1986EgyptJotun åpner fabrikk i Ismalia1988Sør-KoreaJotun åpner fabrikk i Busan1990AustraliaJotun kjøper opp selskapet Denso Dimet Ltd.1991TyrkiaJotun åpner fabrikk i Tyrkia1993KinaJotun inngår et samarbeid med rederiet Cosco og tok over en av malingfabrikkene rederiet drev. 1995FinlandJotun kjøper opp deler av Nor-Maali1995De forente arabiske emiraterJotun åpner fabrikk i Abu Dhabi1995TsjekkiaJotun åpner fabrikk for pulverlakk i Tsjekkia1996Indonesia
NorgeJotun åpner fabrikk i Indonesia
Jotun fusjonerer tidligere oppkjøp av Scandia Kjemiske og Nodest til Scanox AS

 Jotun i dag 

Bedriften er delt inn i fire divisjoner; Jotun Marine Coatings; Jotun Protective Coatings; Jotun Decorative og Jotun Powder Coatings.

 Fabrikker og regioner 

Jotun er organisert i fem regioner:

 ECA (Europe and Central Asia):  To fabrikkeri Norge, begge i Sandefjord. Tre fabrikker i for våtmaling, disse ligger i Storbritannia, Spania og Finland. For pulverlakk er det en fabrikk i Tsjekkia. 1 fabrikk for våtmaling og 1 fabrikker for pulverlakk i Tyrkia.
 SEAP (South East Asia and Pacific): Åtte fabrikker for våtmaling: Australia, Indonesia, Malaysia (2), Myanmar, Filippinene, Vietnam og Thailand.  Tre fabrikker for pulverlakk: Malaysia, Thailand og Indonesia.
 NEA (North East Asia): Tre fabrikker for våtmaling: Kina (2) og Sør-Korea.  En fabrikk for pulverlakk i Kina
 MEIA (Middle East, Africa and India): Ti fabrikker for våtmaling: Abu Dhabi, Dubai, Egypt, India, Oman, Saudi-Arabia (2), Sør-Afrika, Bangladesh og Pakistan.   Tre fabrikker for pulverlakk: Pakistan, Dubai og Saudi-Arabia.
 AM (Americas): En fabrikk i Brasil.

 Jotun Marine Coatings 
Jotun Marine Coatings har et globalt ansvar for utvikling, produksjon og salg av malingssystemer for skip.

Produkter:
 Bunnstoff og skipsmalinger. 
 Avansert korrosjonsbeskyttelse for skip.

Eksempel på produktnavn SeaQuantum, Jotacote Universal, Balloxy, Tankguard, Jotamastic, Penguard og Hardtop.

 Jotun Protective Coatings 
Jotun Protective Coatings leverer korrosjonsbeskyttende maling for industri, infrastruktur og offshoreinstallasjoner.

 Jotun Decorative 
Jotun Decorative leverer dekorative malinger til "do-it-yorself"-markedet, håndverkere, prosjekter og nybygging.

 Jotun Powder Coatings 
Jotun Powder Coatings utvikler, produserer og selger pulverlakker for industriell overflatebehandling.   
Produkter:
Dekorative pulverlakker leveres til en rekke bruksområder, blant annet ventilasjon, hvitevarer, aluminiumsprofiler til byggfasader, møbler til kontorer, arkiv og hage samt innredning som lysarmatur og reoler til butikk og lager. Funksjonelle pulverlakker leveres til overflatebehandling av olje- og gassrør samt armeringsstål.

Eksempel på produktnavn er «Corro-Coat», «J-trac», «Era-Coat MDF» og «Colourbeat colour collection».

Produksjon
De forente arabiske emirater, Den tsjekkiske republikk, India, Indonesia, Malaysia, Pakistan, Saudi Arabia, Thailand, Tyrkia.

 Referanser 

 Eksterne lenker 

  Jotun Norge

Kategori:Norske industriselskaper
Kategori:Næringsliv i Sandefjord
Kategori:Selskaper etablert i 1920